Negoshi propio òf tambe yamá Propietario úniko ta un forma hurídiko kaminda solamente un persona ta doño i kompletamente responsabel pa e negoshi. E kompania no ta ser konsiderá komo un persona hurídiko, pero ta wòrdu konsiderá mas bien komo aktividatnan ekonómiko di un persona natural. Legalmente no tin un separashon di e kapital privá i e kapital di e kompania. Esaki ta diferente ora ta papia di un Sosiedat privá òf un Sosiedat anónimo.